Na temelju članka 104. stavka 1 i stavka 5. Zakona o komunalnom gospodarstvu („Narodne novine“ broj 68/18, 110/18 i 32/20) i članka 32. Statuta Općine Punat („Službene novine Primorsko-goranske županije“ broj 36/22) Općinsko vijeće Općine Punat je na \_\_\_\_ sjednici održanoj \_\_\_\_\_\_\_\_\_\_\_\_ 2023. godine, donosi

**ODLUKU**

**o izmjeni i dopuni Odluke o postavi urbane opreme na području Općine Punat**

**Članak 1.**

U Odluci o postavi urbane opreme na području Općine Punat („Službene novine Primorsko-goranske županije“ broj 42/18 i 34/19) članak 3. stavak 1. točka 11. mijenja se i sada glasi:

„11.) javni nužnici i EKO WC kabine,“

**Članak 2.**

Članak 4. stavak 2. mijenja se i sada glasi:

„Postavljanje urbane opreme iz članka 11., članka 12., članka 17., članka 19., članka 20. stavka. 2., članka 22., članka 23., članka 24., članka 25., članka 26., članka 27., članka 28., članka 31. stavka 2., članka 33., stavka 3., članka 34., članka 35. i članka 37. ove Odluke vrši se na temelju prethodno ishođenog rješenja Jedinstvenog upravnog odjela Općine Punat.“

**Članak 3.**

Članak 7. mijenja se i sada glasi:

„Svaka zgrada mora biti obilježena kućnim brojem i natpisom imena naselja, ulice odnosno trga sukladno Pravilniku o načinu označavanja imena naselja, ulica i trgova te o obilježavanju zgrada kućnim brojevima.

Pločice s oznakom kućnih brojeva i natpisom imena naselja, ulice odnosno trga nabavlja Općina Punat. Pločice su od trajnog materijala u plavoj boji, dimenzije 20 x 15 cm, s arapskim brojevima bijele boje. Troškove nabavke, postavljanja i održavanja pločica s oznakom kućnih brojeva snosi vlasnik građevine.“

**Članak 4.**

Članak 11. stavak 2. mijenja se i sada glasi:

„Na području Općine Punat određene su 2 lokacije oglasnih ormarića za postavljanje plakata i službenih obavijesti Općine Punat:

.Oglasni ormarić ispred crkve u Puntu

.Oglasni ormarić ispred crkve u Staroj Baški (popova kuća).“

Stavak 4. istoga članka mijenja se i sada glasi:

„Na području Općine Punat pravnim i fizičkim osobama dozvoljeno je postavljanje plakata i oglasa na oglasnim pločama na 7 sljedećih lokacija:

. oglasna ploča ispred crkve u Puntu

.oglasna ploča u ulici Ivana Gorana Kovačića (kod trgovine)

.oglasna ploča na križanju ulica Obala i Kljepina

.oglasna ploča u ulici Obala kod istezališta.

.oglasna ploča na autobusnoj stanici u Puntu

.oglasna ploča u ulici Ivana Gorana Kovačića (ispred trgovačkog centra)

.oglasna ploča u lučici u Staroj Baški pored stare škole.“

**Članak 5.**

U članku 12. stavku 1. alineja 5. mijenja se i sada glasi:

. Na križanju ŽC5125 i ulice Matije Gupca

**Članak 6.**

U članku 18. stavak 1. i stavak 2. brišu se.

Dosadašnji stavci 3. i 4. postaju stavci 1. i 2.

**Članak 7.**

Članak 36. mijenja se i sada glasi:

„Jedinstveni upravni odjel izdaje rješenje vlasniku odnosno korisniku ugostiteljske terase o uvjetima za postav ugostiteljske terase, postavljanje reklamnih natpisa, samostojećih reklama, osvjetljenja reklama, postavljanje posuda s ukrasnim biljem, suncobrana, tendi i pergola te ograđivanje terase odnosno sve urbane opreme.

Zabranjeno je postavljanje postava ugostiteljske terase, reklamnih natpisa, samostojećih reklama, osvjetljenja reklama, postavljanje posuda s ukrasnim biljem, suncobrana, tendi i pergola te ograđivanje terase odnosno postavljanje urbane opreme bez prethodno ishođenog odobrenja Jedinstvenog upravnog odjela iz stavka 1. ovog članka.“

**Članak 8.**

U članku 42. stavku 2. umjesto teksta: „od 2.000,00 do 5.000,00 kuna“ treba biti tekst: „ od 260,00 do 660,00 eura“.

U stavku 3. ovog članka umjesto teksta: „od 2.000,00 kuna“ treba biti tekst: „od 260,00 eura“.

**Članak 9.**

Ostale odredbe ove Odluke ostaju nepromijenjene.

**Članak 10.**

Ova Odluka stupa na snagu osmog dana od dana objave u „Službenim novinama Primorsko-goranske županije“.

* + 1. OPĆINSKO VIJEĆE
    2. OPĆINE PUNAT

PREDSJEDNIK

Goran Gržančić, dr.med.,v.r.